b'\n_START_ARTICLE_\nHolland\n_START_PARAGRAPH_\nAng Holland o Olanda ay isang rehiyon at dating lalawigan sa kanlurang baybayin ng Netherlands. Malimit gamitin ang Olanda bilang pagtukoy sa buong Netherlands. Ang pagtukoy na ito ay karaniwang tanggap sa labas ng Netherlands, ngunit ang gaw\xc3\xadng pamalit ang "Holland" bilang pagtukoy sa "Netherlands" ay hindi tanggap ng ilan, lalo na ng mga taga ibang bahagi ng Netherlands._NEWLINE_Mula ika-10 hanggang ika-16 na siglo, ang Olanda ay isang buong rehiyong politikal sa loob ng Banal na Imperyong Romano bilang isang kondado na pinamumunuan ng mga Konde ng Olanda. Noong ika-17 siglo, nagsimulang maging isang kapangyarihang pandagat at pang-ekonomiya ang Olanda na nangibabaw sa iba pang lalawigan ng isang kakalay\xc3\xa2 pa lang na Republikang Dutch._NEWLINE_Ngayon, ang dating Kondado ng Olanda ay halos binubuo ng ngayo\'y dalawang lalawigan ng Netherlands na North Holland at South Holland, kasama rito ang tatlong pinakamalaking lungsod: ang kabisera ng Netherlands \xe2\x80\x93 Amsterdam; ang luklukan ng pamahalaan \xe2\x80\x93 The Hague; at Rotterdam kung saan matatagpuan ang pinakamalaking pantalan sa buong Europa.'